title: 2013/465/ZVSP: Odluka Političkog i sigurnosnog odbora EUMM Georgia/1/2013 оd 13. rujna 2013. o imenovanju voditelja Promatračke misije Europske Unije u Gruziji (EUMM Georgia)

text:
               21.9.2013

               HR

               Službeni list Europske unije

               L 251/12

         ODLUKA POLITIČKOG I SIGURNOSNOG ODBORA EUMM GEORGIA/1/2013
   оd 13. rujna 2013.
   o imenovanju voditelja Promatračke misije Europske Unije u Gruziji (EUMM Georgia)
   (2013/465/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku vijeća 2010/452/ZVSP od 12. kolovoza 2010. o Promatračkoj misiji Europske unije u Gruziji, EUMM GEORGIA (1), a posebno njezin članak 10. stavak 1.,
   budući da:

               (1)

               U skladu s Odlukom Vijeća 2010/452/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi relevantne odluke u svrhu obavljanja političkog nadzora i strateškog vođenja Promatračke misije Europske unije u Gruziji (EUMM Georgia), uključujući odluku o imenovanju voditelja misije.

               (2)

               Dana 14. rujna 2012., PSO je donio Odluku EUMM Georgia/1/2012 (2) o produženju mandata g. Andrzeju TYSZKIEWICZU, kao voditelju EUMM Georgia, do 14. rujna 2013.

               (3)

               Dana 24. srpnja 2013., Visoki predstavnik Unije za vanjske poslove i sigurnosnu politiku predložio je imenovanje g. Toivoa KLAARA kao voditelja EUMM Georgia od 15. rujna 2013. do 14. prosinca 2014.,

         DONIJELO JE OVU ODLUKU:
   Članak 1.
   G. Toivo KLAAR se imenuje voditeljem Promatračke misije Europske unije u Gruziji (EUMM Georgia) od 15. rujna 2013. do 14. prosinca 2014.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 13. rujna 2013.

            Za Politički i sigurnosni odbor

            Predsjednik

         W. STEVENS

      (1)  SL L 213, 13.8.2010, str. 43.

      (2)  SL L 257, 25.9.2012., str. 15.


title: 2001/221/EZ: Odluka Vijeća od 12. ožujka 2001. o sudjelovanju Zajednice u Međunarodnoj studijskoj grupi za olovo i cink

text:
               16/Sv. 001

               HR

               Službeni list Europske unije

               31

         32001D0221

               L 082/21

               SLUŽBENI LIST EUROPSKE UNIJE

               12.03.2001.

      ODLUKA VIJEĆA

   od 12. ožujka 2001.
   o sudjelovanju Zajednice u Međunarodnoj studijskoj grupi za olovo i cink
   (2001/221/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:

               (1)

               Na svečanom sastanku za olovo i cink pod pokroviteljstvom Gospodarskog i socijalnog vijeća Ujedinjenih naroda u New Yorku u svibnju 1959. donesen je statut Međunarodne studijske grupe za olovo i cink (ILZSG).

               (2)

               ILZSG posluje nezavisno kao autonomna međuvladina organizacija pridružena Ujedinjenim narodima koja svojim članovima pruža:

                           (a)

                           točnu i pravovremenu informaciju o svjetskim tržištima olova i cinka; i

                           (b)

                           redovite međuvladine konzultacije o međunarodnoj trgovini olovom i cinkom i drugim pitanjima koja su važna za države članice.

               (3)

               Rad ILZSG-a u velikoj mjeri obavlja njegovih šest odbora, Stalni odbor, Odbor za statistiku i predviđanje, Odbor za rudarske i talioničke projekte, Odbor za reciklažu, Odbor za međunarodno gospodarstvo i Odbor za okoliš. Uz njih, Industrijskim savjetodavnim tijelom, koje se sastoji od viših stručnjaka iz područja industrije olova i cinka država članica, predsjeda predsjednik Studijske grupe. Savjetodavno tijelo daje savjete studijskim grupama i otvoreno je za konzultacije.

               (4)

               Zajednički fond Ujedinjenih naroda za robne zalihe priznaje ILZSG kao međunarodno tijelo za robne zalihe što ILZSG-u daje pravo na podnošenje prijedloga za financiranje razvojnih projekata iz Zajedničkog fonda.

               (5)

               Vlade i ugovorne strane WTO-a/GATT-a zamoljene su da obavijeste glavnog tajnika Ujedinjenih naroda o njihovu prihvaćanju statuta i poslovnika u skladu s Poslovnikom 1 ILZSG-a.

               (6)

               Financiranje ILZSG-a dolazi od vlada članica. Doprinosi se izračunavaju jednakom diobom jedne polovice proračuna između država članica, a druga se polovica raspodjeljuje razmjerno iznosu ukupne trgovine olova i cinka svake zemlje.

               (7)

               Nekoliko država članica Zajednice već sudjeluje u radu ILZSG-a,

         DONIJELO JE OVU ODLUKU:
   Članak 1.
   Ovime Zajednica prihvaća statut i poslovnik Međunarodne studijske grupe za olovo i cink.
   Zajednica pohranjuje svoje instrumente prihvaćanja kod glavnog tajnika Ujedinjenih naroda.
   Tekstovi statuta i poslovnika priloženi su ovoj Odluci.
   Članak 2.
   Ovime se ovlašćuje predsjednik Vijeća da odredi osobe koje će biti ovlaštene pohraniti instrumente prihvaćanja u ime Zajednice.

      Sastavljeno u Bruxellesu 12. ožujka 2001.

            Za Vijeće

            Predsjednik

         B. RINGHOLM

   PRILOG I.
   STATUT MEĐUNARODNE STUDIJSKE GRUPE ZA OLOVO I CINK

      Članstvo

               1.

               Članstvo u Međunarodnoj studijskoj grupi za olovo i cink otvoreno je vladama država članica Ujedinjenih naroda ili odgovarajućim specijaliziranim agencijama ili ugovornim stranama Općega sporazuma o carinama i trgovini koje sebe smatraju stvarno zainteresiranima za proizvodnju, potrošnju ili za trgovinu olovom i cinkom.

      Funkcije

               2.

               Grupa osigurava prigode za odgovarajuće međuvladine konzultacije o međunarodnoj trgovini olovom i/ili cinkom i izrađuje odgovarajuće studije o stanju olova i cinka u svijetu, uzimajući osobito u obzir poželjnost pružanja trajnih točnih informacija s obzirom na ponudu i potražnju i eventualni razvoj. U tu svrhu Grupa dogovara prikupljanje i širenje statistike, koristeći postojeće izvore koliko su upotrebljivi.

               3.

               Grupa prema potrebi razmatra moguća rješenja za sve posebne probleme ili poteškoće koje postoje ili se mogu očekivano pojaviti u vezi s olovom i cinkom, a za koje nije vjerojatno da će se riješiti uobičajenim razvojem svjetske trgovine.

               4.

               Grupa može slati izvješće vladama članica. Takva izvješća mogu sadržavati prijedloge i/ili preporuke.

               5.

               U smislu ovog statuta, olovo i cink uključuju ostatke, otpad i/ili taloge i proizvode od olova i cinka koje određuje Grupa.

      Poslovanje Studijske grupe

               6.

               Grupa se sastaje u vrijeme i na mjestima koja odgovaraju njezinim članovima.

               7.

               Grupa usvaja poslovnik koji se smatra potrebnim za obavljanje njezinih funkcija.

               8.

               Grupa regulira poslove tajništva u skladu sa zahtjevima posla.

               9.

               Vlade sudionice doprinose troškovima Grupe na temelju kojeg ona treba odrediti.

               10.

               Grupa postoji sve dok, prema mišljenju vlada sudionica, služi u korisne svrhe.

               11.

               Grupa provodi dogovore koje smatra primjerenima za moguću razmjenu ideja sa zainteresiranim vladama država koje nisu članice na koje upućuje stavak 1. i s odgovarajućim nevladinim i međuvladinim organizacijama. Grupa posebno surađuje s Privremenim koordinacijskim odborom za međunarodne dogovore o robnim zalihama koji na temelju Rezolucije 557 F (XVIII) Gospodarskoga i socijalnoga vijeća obavlja funkciju usklađivanja djelatnosti studijskih grupa i vijeća.

         (Reproducirano kao Dokument OC/13 od 13. rujna 1960., iz Dokumenta E/conf. 31/1 od 6. svibnja 1959., Izvješće sa svečane sjednice Međunarodne studijske grupe za olovo i cink).
   PRILOG II.
   POSLOVNIK MEĐUNARODNE STUDIJSKE GRUPE ZA OLOVO I CINK

      Članstvo

   Članak 1.
   Svaka vlada iz stavka 1. Statuta koja želi postati članicom Studijske grupe o tome pisano obavješćuje glavnog tajnika. Obavijest uključuje izjavu dotične vlade da se smatra stvarno zainteresiranom za proizvodnju, potrošnju ili trgovinu olovom i/ili cinkom i prihvaća statut i poslovnik.
   Članak 2.
   Član se može u svako doba povući iz Grupe unaprijed pisanom obavijesti glavnom tajniku, a povlačenje stupa na snagu na dan određen u obavijesti. Povlačenje ne dovodi u pitanje već nastale financijske obveze i ne daje vladi koja se povlači pravo na rabat s obzirom na njezin doprinos u godini u kojoj se povlačenje događa.
   Članak 3.
   Glavni tajnik obavješćuje svakog člana Grupe o obavijesti primljenoj u skladu s člancima 1. ili 2.

      Zastupanje

   Članak 4.
   Svaki član Grupe, ako je moguće, određuje osobu s boravištem u sjedištu Grupe kojoj se upućuju sve obavijesti i druga priopćenja s obzirom na rad Grupe, dok drugi dogovori mogu obavljati s glavnim tajnikom.
   Članak 5.
   Svaki član Grupe što je moguće ranije obavješćuje glavnog tajnika o imenima zastupnika, zamjena i savjetnika određenih da ga zastupaju na sjednici. Članovi pak mogu odrediti delegacije koje će ih trajno zastupati na svim sjednicama Grupe dok članovi ne promijene odluku.
   Članak 6.
   Ako član Grupe, s područjima čije interese predstavlja u međunarodnim odnosima, osnuje skupinu čiji je jedan ili više članova zainteresirano za proizvodnju olova i cinka, a jedan ili više članova je zainteresirano za potrošnju olova i cinka, tada u Grupi može, na zahtjev zainteresiranog člana Grupe, biti predviđeno zajedničko zastupanje za sva dotična područja ili odvojeno zastupanje područja zainteresiranih za proizvodnju i odvojeno zastupanje područja zainteresiranih za potrošnju olova i cinka. Ako je za područje ili skupinu područja zastupanje odvojeno u skladu s ovim člankom, oni se za potrebe ovog Poslovnika smatraju članovima Grupe.

      Suradnja

   Članak 7.
   Grupa poduzima mjere koje smatra primjerenima za razmjenu informacija sa zainteresiranim vladama država koje nisu članice u smislu članka 1. Statuta i s odgovarajućim nevladinim i međuvladinim organizacijama.
   Grupa može pozvati svaku odgovarajuću međuvladinu i nevladinu organizaciju stvarno zainteresiranu za probleme koji se tiču olova i cinka da na sastancima sudjeluje kao promatrač, pod uvjetom da takva organizacija omogući slična prava Grupi. Takav promatrač sudjeluje na svim sjednicama Grupe, osim ako ona odluči drukčije, u odnosu na cijeli sastanak ili bilo koji dio određenog sastanka ili niza sastanaka, ali ne može, osim ako Grupa donese drukčiju odluku, sudjelovati na sastancima Stalnog odbora ili nekog drugog odbora ili pododbora na kojima nisu zastupljeni svi članovi.
   Predsjednik može pozvati svakog od promatrača da sudjeluje u raspravi Grupe o svakoj točki dnevnog reda za koju je organizacija koju promatrač predstavlja stvarno zainteresirana, ali promatrač nema pravo glasa i podnošenja prijedloga.
   Sljedeći se članci Poslovnika Grupe primjenjuje na svaku takvu organizaciju, mutatis mutandis: članci 4., 5., 13., 16., 26., 27. i 28.

      Financijske obveze

   Članak 8.
   Financijska godina Grupe traje od 1. siječnja do 31. prosinca.
   Članak 9.
   Svaki član Grupe daje godišnji doprinos za troškove Grupe u skladu s razmjerom doprinosa uspostavljenim ovisno o minimalnom doprinosu na temelju interesa svakog člana za olovo i za cink. Na posljednjoj planiranoj sjednici svake godine Grupa odobrava proračun za sljedeću godinu i utvrđuju se doprinosi za svaku vladu članicu. Glavni tajnik odmah izvješćuje svaku vladu o iznosu njezina doprinosa. Doprinosi dospijevaju 1. siječnja. Ako bilo koja država članica ne plati doprinos za prethodnu kalendarsku godinu do redovitog proljetnog zasjedanja Stalnog odbora, zakašnjenje objašnjava na tom sastanku. Svaki član s nepodmirenim dugovanjima većim od doprinosa za prethodnu financijsku godinu gubi pravo glasovanja ili mu se suspendira članstvo dok ne podmiri dugovanja.
   Članak 10.
   Svaki član koji se priključuje Grupi tijekom financijske godine plaća razmjerni dio redovitoga godišnjeg doprinosa kako utvrdi Grupa. Doprinosi primljeni od novih članova ne utječu na doprinose koji se primjenjuju na postojeće članove u toj financijskoj godini.
   Članak 11.
   Doprinos članova plativ je u valuti države u kojoj je smješteno sjedište Grupe. Financijske dogovore Grupe obavlja glavni tajnik s tijelima Stalnog odbora, a dogovori se primjenjuju dok Grupa ne donese drukčiju odluku.
   Članak 12.
   Donošenje proračuna vrijedi kao ovlaštenje za ostvarivanje izdataka predviđenih u proračunu. U granicama ukupnog proračuna i uz odobrenje Stalnog odbora ili odgovarajućega imenovanog tijela ili dužnosnika Stalnog odbora, svako odobreno sredstvo unutar jednog naslova proračuna može se primijeniti na bilo koji drugi naslov. Plaćanje u ime Grupe može se izvršiti na temelju ovlasti o kojoj povremeno može odlučiti Stalni odbor.
   Članak13.
   Putni troškovi i troškovi dnevnica članova delegacija, uključujući delegacija odbora i drugih tijela Grupe, ne terete financijska sredstva Grupe.

      Sjedište Grupe

   Članak 14.
   Sjedište Grupe je u Londonu dok Grupa ne donese drukčiju odluku. Grupa održava sjednice na mjestima o kojima sama odlučuje.

      Sjednice Grupe

   Članak 15.
   Sjednice Grupe, osim onih o kojima je odlučeno na prethodnoj sjednici, održavaju se na zahtjev Stalnog odbora ili predsjednika Grupe ili najmanje četiri člana. Ako se zahtjev podnosi na temelju hitnog saziva, uključuje se izjava o razlozima hitnosti.
   Članak 16.
   Glavni tajnik šalje imenovanom zastupniku svakog člana grupe pisanu obavijest o datumu sjednice zajedno s privremenim dnevnim redom sjednice. Takva obavijest i privremeni dnevni red šalju se najmanje 35 dana prije početka sjednice. Ako je sjednica sazvana na temelju hitnog saziva, obavijest i privremeni dnevni red šalju se najmanje 15 dana prije sjednice, a obavijest sadrži izjavu o razlozima sazivanja sjednice.

      Privremeni dnevni red

   Članak 17.
   Privremeni dnevni red za svaku sjednicu priprema glavni tajnik uz savjetovanje s predsjednikom Grupe. Ako član Grupe želi otvoriti raspravu o posebnom pitanju na sjednici Grupe, o tome se u skladu s mogućnošću obavješćuje glavni tajnik 60 dana prije početka sjednice, uključujući u tu obavijest i pismeno objašnjenje. Konačna odluka o dnevnom redu donosi se na sjednici Grupe.

      Predsjednik i dopredsjednik

   Članak 18.
   Grupa ima predsjednika i dva dopredsjednika koji se biraju za kalendarsku godinu i mogu biti ponovno izabrani. Izbori za kalendarsku godinu održavaju se na odgovarajućim sastancima u prethodnoj kalendarskoj godini, ali u slučaju neodržavanja izbora, predsjednik i dopredsjednik nastavljaju obavljati dužnost dok se ne izaberu njihovi nasljednici i ne preuzmu dužnost.
   Članak 19.
   Dužnosti predsjednika i dopredsjednika koji obavlja dužnost predsjednika uključuju sljedeće:

               (a)

               predsjeda i vodi svaku sjednicu;

               (b)

               proglašava otvaranje i završetak sjednice;

               (c)

               usmjerava rasprave na sastancima, osigurava poštivanje ovog Poslovnika, odobrava pravo uzimanja riječi i, podložno članku 20., odlučuje o svim pitanjima reda;

               (d)

               postavlja pitanja, proglašava odluke i, ako postoji zahtjev za glasovanje, poziva glasače i proglašava rezultate glasovanja.

      Vođenje poslovanja

   Članak 20.
   Za vrijeme rasprave o bilo kojem pitanju, svaki zastupnik može postaviti pitanje reda i pokrenuti prijedlog za završetak rada ili odgodu rasprave. U svakom takvom slučaju predsjednik odmah donosi svoju odluku koja ostaje na snazi, ako istu ne odbiju sudionici sastanka.
   Članak 21.
   Potrebni je kvorum za svaki sastanak Grupe većina njezinih članova.
   Članak 22.
   Ni jedan sastanak Grupe nije javan osim ako Grupa ne donese drukčiju odluku.
   Članak 23.
   U redovitom tijeku poslovanja odluke se donose prema vrsti sastanka i bez glasovanja. Ako se zahtijeva glasovanje o odlukama koje se odnose na proračun, svaka izmjena proračuna i svaka izmjena statuta ili ovog poslovnika zahtijeva dvotrećinsku većinu nazočnih članova i glasovanje. Glasuje se podizanjem ruke, prozivanjem ili tajnim glasovanjem. Ako treba glasovati za druge odluke, dovoljna je obična većina.
   Članak 24.
   Predsjednik ili dopredsjednik koji obavlja dužnost predsjednika ne može glasovati, ali može imenovati drugog člana svoje delegacije da glasuje umjesto njega.
   Članak 25.
   Predsjednik Stalnog odbora može odrediti Grupi da donese odluku o svakom pitanju dopisnim putem. U tu se svrhu članovima šalje priopćenje koje ih poziva da pisano evidentiraju svoje glasove u posebnom roku od najmanje 21 dan. To priopćenje jasno obrazlaže predmet problema i prijedloge na temelju kojih su članovi pozvani glasovati za i protiv. Na kraju posebnog roka glavni tajnik izvješćuje sve članove o donesenoj odluci. Ako odgovori četiri člana sadrže prigovore na dopisni postupak, nijedan se glas ne uvažava, a predmetna se odluka odlaže za sljedeću sjednicu Grupe.

      Službeni i radni jezici

   Članak 26.
   Engleski, francuski, ruski i španjolski službeni su i radni jezici Grupe. Svaki zastupnik koji želi govoriti na bilo kojem drugom jeziku odgovoran je za prevođenje na jedan od radnih jezika.
   Svi dokumenti za Grupu prevode se na četiri radna jezika.
   Članak 27.
   Zapisnici sa sastanaka se sastoje od sažetih zapisnika s rasprava koji su prije svega privremeni. Ako bilo koja delegacija želi izmijeniti izjave iznesene u privremenom zapisniku, takve se izmjene provode priopćenjem glavnom tajniku u roku 21 dana od dana objave zapisnika, a nikakve se druge promjene ne obavljaju ako ih ne odobri Grupa na svojoj sljedećoj sjednici.
   Članak 28.
   Informacije koje su vlasništvo Grupe, izvješća s rasprava i svi drugi dokumenti Studijske grupe i njezinih različitih odbora i drugih tijela povjerljivi su sve dok, i ako, Grupa ili Stalni odbor kao nadležna tijela ne odluče drukčije.

      Stalni odbor

   Članak 29.
   Grupa osniva Stalni odbor koji se sastoji od onih članova Grupe koji su glavnom tajniku iznijeli želju za sudjelovanjem u radu. Dokumenti u vezi s radom odbora prosljeđuju se osobi koju je imenovao svaki član odbora.
   Stalni odbor bira svog predsjednika i dopredsjednika.
   Glavni tajnik, ili službenik kojeg on odredi, radi kao tajnik odbora.
   Odbor, koji se sastaje najmanje dva puta godišnje, donosi svoj poslovnik.
   Članak 30.
   Stalni odbor trajno prati stanje olova i cinka i daje Grupi odgovarajuće preporuke za koje vjeruje da su povoljne. Izvršava i zadaće koje mu može povjeriti Grupa. Osim toga, snosi potrebnu odgovornost za rad tajništva, za pripremu nacrta proračuna i drugih financijskih mjera u skladu s člankom 12. Sve se financijske transakcije provedene u ime Grupe redovito prijavljuju Odboru.

      Drugi odbori

   Članak 31.
   Grupa može osnovati druge odbore ili tijela koje smatra primjerenima, pod uvjetima koje može utvrditi.

      Tajništvo

   Članak 32.
   Grupa ima tajništvo koje se sastoji od glavnog tajnika i potrebnog osoblja. Tajništvo se imenuje i uspostavlja shodno odlukama Grupe.
   Članak 33.
   Glavni je tajnik, podložno odlukama Grupe koje se odnose na tajništvo, odgovoran za izvršenje svih zadaća koje su povjerene tajništvu, uključujući pružanje usluga Grupi i njezinim odborima.

      Izmjena

   Članak 34.
   Ovaj se Poslovnik može izmijeniti odlukom Grupe koja se donosi u skladu s člankom 23.
   (Dokument OC/161 od 26. rujna 1977., revidiran iz Dokumenta OC/58 od 13. studenoga 1964., OC/15 od 10. listopada 1960. i OC/9 od 3. kolovoza 1960.).


title: Odluka Vijeća 2014/265/ZVSP od 12. svibnja 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine

text:
               12.5.2014

               HR

               Službeni list Europske unije

               L 137/9

         ODLUKA VIJEĆA 2014/265/ZVSP
   od 12. svibnja 2014.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP. (1)

               (2)

               S obzirom na ozbiljnost stanja u Ukrajini, ograničenja ulaska i zamrzavanje sredstava i gospodarskih resursa trebali bi se primjenjivati na fizičke osobe odgovorne za aktivno podupiranje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenost i neovisnost Ukrajine, odnosno stabilnost ili sigurnost u Ukrajini ili koje ometaju rad međunarodnih organizacija u Ukrajini, te fizičke ili pravne osobe, subjekte ili tijela koji su s njima povezani, ili pravne osobe, subjekte ili tijela na Krimu ili u Sevastopolju čija je imovina prenesena u suprotnosti s ukrajinskim pravom, ili pravne osobe, subjekte ili tijela koja su imala koristi od takvog prijenosa. Korisnicima prijenosa imovine trebaju se podrazumijevati pravne osobe, subjekti ili tijela koji su postali vlasnici imovine prenesene protivno ukrajinskom pravu nakon pripajanja Krima i Sevastopolja.

               (3)

               Osim toga, Vijeće smatra da bi dodatne osobe i subjekte trebalo dodati na popis osoba, subjekata i tijela koji podliježu mjerama ograničavanja iz Priloga Odluci 2014/145/ZVSP.

               (4)

               Za provedbu određenih mjera potrebno je daljnje djelovanje Unije.

               (5)

               Odluku 2014/145/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2014/145/ZVSP mijenja se kako slijedi:

               (1)

               članak 1. stavak 1. zamjenjuje se sljedećim:
               „1.   Države članice poduzimaju potrebne mjere kako bi se spriječio ulazak na njihova državna područja ili tranzit kroz njihova državna područja fizičkih osoba koje su odgovorne za aktivno podupiranje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini ili koje ometaju rad međunarodnih organizacija u Ukrajini, te fizičkih osoba koje su s njima povezane, kako je navedeno u Prilogu.”;

               (2)

               članak 2. stavak 1. zamjenjuje se sljedećim:
               „1.   Zamrzavaju se sva sredstva i gospodarski resursi koji pripadaju ili su u vlasništvu, u posjedu ili pod nadzorom fizičkih osoba odgovornih za aktivno podupiranje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini ili koje ometaju rad međunarodnih organizacija u Ukrajini, te fizičkih ili pravnih osoba, subjekata ili tijela koji su s njima povezani, ili pravnih osoba, subjekata ili tijela na Krimu ili u Sevstopolju čija je imovina prenesena u suprotnosti s ukrajinskim zakonodavstvom, ili pravnih osoba, subjekata ili tijela koja su imala koristi od takvog prijenosa, kako je navedeno u Prilogu.”;

               (3)

               članak 3. stavak 1. zamjenjuje se sljedećim:
               „1.   Vijeće, na prijedlog države članice ili Visokog predstavnika Unije za vanjske poslove i sigurnosnu politiku, jednoglasno odlučuje o uspostavljanju i izmjeni popisa iz Priloga.”.

         Članak 2.
   Osobe i subjekti navedeni u Prilogu ovoj Odluci dodaju se na popis iz Priloga Odluci 2014/145/ZVSP.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 12. svibnja 2014.

            Za Vijeće

            Predsjednik

         C. ASHTON

      (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (SL L 78, 17.3.2014., str. 16.).

      PRILOG
      Popis osoba i subjekata iz članka 2.

                  Ime

                  Identifikacijski podaci

                  Obrazloženje

                  Datum uvrštenja

                  1.

                  Vyacheslav Viktorovich VOLODIN

                  Datum rođenja: 4.2.1964. Alekseevka, regija Saratov.

                  Prvi zamjenik šefa kabineta Ureda ruskog predsjednika. Nadležan za nadzor političke integracije ukrajinske regije Krima pripojene Ruskoj Federaciji.

                  12.5.2014.

                  2.

                  Vladimir SHAMANOV

                  Datum rođenja: 15.2.1954. Barnaul.

                  Zapovjednik ruskih zračnih snaga, general pukovnik. U svojoj visokoj funkciji odgovoran je za raspoređivanje ruskih zračnih snaga na Krimu.

                  12.5.2014.

                  3.

                  Vladimir Nikolaevich PLIGIN

                  Datum rođenja: 19.5.1960. Ignatovo, Vologodsk Oblast, SSSR.

                  Predsjednik Odbora za ustavno pravo Dume. Nadležan za olakšavanje donošenja zakonodavstva o pripojenju Krima i Sevastopolja Ruskoj Federaciji.

                  12.5.2014.

                  4.

                  Petr Grigorievich JAROSH

                  Vršitelj dužnosti načelnika Ureda savezne službe Krima za migraciju. Odgovoran za sustavno i žurno izdavanje ruskih putovnica stanovnicima Krima.

                  12.5.2014.

                  5.

                  Oleg Grigorievich KOZYURA

                  Datum rođenja: 19.12.1962. Zaporozhye

                  Vršitelj dužnosti načelnika Ureda savezne službe Sevastopolja za migraciju. Nadležan za sustavno i žurno izdavanje ruskih putovnica stanovnicima Krima.

                  12.5.2014.

                  6.

                  Viacheslav PONOMARIOV

                  Samoproglašeni gradonačelnik grada Slaviansk. Ponomarev je pozvao Vladimira Putina da pošalje ruske snage da zaštite grad te je kasnije od njega zatražio isporuku oružja. Ponomarevi ljudi su uključeni u otmice (uhvatili su ukrajinsku izvjestiteljicu Irmu Krat i Simona Ostrovskog, izvjestitelja za Vice News, oboje su kasnije pušteni; zadržali su vojne promatrače na temelju Bečkog dokumenta OESS-a).

                  12.5.2014.

                  7.

                  Igor Mykolaiovych BEZLER

                  Rođen 1965.

                  Jedan od vođa samoproglašene paravojne skupine grada Horlivka. Preuzeo je nadzor nad Sigurnosnom službom ukrajinskog ureda u zgradi regije Donjetsk te je kasnije zauzeo područni ured Ministarstva unutarnjih poslova u gradu Horlivka. Povezan je s Ihorom Strielkovim pod čijim je zapovjedništvom bio uključen u ubojstvo Volodymyra Rybaka, narodnog zastupnika u Gradskom poglavarstvu, prema SBU-u.

                  12.5.2014.

                  8.

                  Igor KAKIDZYANOV

                  Jedan od vođa oružanih snaga samoproglašene „Narodne Republike Donjetsk”. Cilj je snaga „zaštititi stanovnike Narodne Republike Donjetsk i teritorijalnog integriteta Republike”, prema Pushylinu, jednom od vođa „Narodne Republike Donjetsk”.

                  12.5.2014.

                  9.

                  Oleg TSARIOV

                  Zastupnik u Radi. Javno je pozivao na stvaranje Savezne Republike Nove Rusije, koja bi se sastojala od jugoistočnih regija Ukrajine.

                  12.5.2014.

                  10.

                  Roman LYAGIN

                  Načelnik Središnjeg izbornog povjerenstva „Narodne Republike Donjetsk”. Aktivno je sudjelovao u organiziranju referenduma od 11. svibnja o samoodređenju „Narodne Republike Donjetsk”.

                  12.5.2014.

                  11.

                  Aleksandr MALYKHIN

                  Načelnik Središnjeg izbornog povjerenstva „Narodne Republike Lugansk”. Aktivno je sudjelovao u organiziranju referenduma od 11. svibnja o samoodređenju „Narodne Republike Lugansk”.

                  12.5.2014.

                  12.

                  Natalia Vladimirovna POKLONSKAYA

                  Datum rođenja 18.3.1980. Eupatoria.

                  Tužiteljica u Krimu. Aktivno je provodila rusko pripojenje Krima.

                  12.5.2014.

                  13.

                  Igor Sergeievich SHEVCHENKO

                  Vršitelj dužnosti tužitelja u Sevastopolju. Aktivno je provodio rusko pripojenje Sevastopolja.

                  12.5.2014.

      Subjekti:

                  Ime

                  Identifikacijski podaci

                  Obrazloženje

                  Datum uvrštenja

                  1.

                  PJSC CHERNOMORNEFTEGAZ

                  „Parlament Krima” donio je 17.3.2014. rezoluciju o zapljeni imovine poduzeća Chernomorneftegaz u ime „Republike Krima”. Krimske su „vlasti” na taj način poduzeće efektivno konfiscirala.

                  12.5.2014.

                  2.

                  FEODOSIA

                  „Parlament Krima” donio je 17.3.2014. rezoluciju o zapljeni imovine poduzeća Feodosia u ime „Republike Krima”. Krimske su „vlasti” na taj način poduzeće efektivno konfiscirala.

                  12.5.2014.


title: 2014/232/EU: Odluka Vijeća od 14. travnja 2014. o sklapanju, u ime Europske unije, Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u ribarstvu između Europske unije i Gabonske Republike

text:
               26.4.2014

               HR

               Službeni list Europske unije

               L 125/48

         ODLUKA VIJEĆA
   od 14. travnja 2014.
   o sklapanju, u ime Europske unije, Protokola kojim se utvrđuju ribolovne mogućnosti i financijski doprinos predviđeni Sporazumom o partnerstvu u ribarstvu između Europske unije i Gabonske Republike

      (2014/232/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43., u vezi s člankom 218. stavkom 6. točkom (a), i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 16. travnja 2007. Uredbom (EZ) br. 450/2007 (1) odobrilo Sporazum o partnerstvu u ribarstvu između Gabonske Republike i Europske zajednice (dalje u tekstu „Sporazum o partnerstvu”).

               (2)

               Europska unija dovršila je pregovore s Gabonskom Republikom o novom Protokolu kojim se plovilima Unije dodjeljuju ribolovne mogućnosti u vodama u kojima Gabonska Republika ima suverenitet ili jurisdikciju u pogledu ribolova.

               (3)

               Taj novi Protokol potpisan je na temelju Odluke Vijeća 2013/462/EU (2) i privremeno se primjenjuje od 24. srpnja 2013. (3).

               (4)

               Novi Protokol bi stoga trebalo odobriti.

               (5)

               Sporazumom o partnerstvu uspostavljen je Zajednički odbor za praćenje primjene ovog Sporazuma. Nadalje, u skladu s Protokolom, Zajednički odbor može odobriti određene izmjene Protokola. Radi olakšanja provedbe tih izmjena, prikladno je ovlastiti Komisiju, podložno posebnim uvjetima, da ih odobri prema pojednostavljenom postupku,

         DONIJELO JE OVU ODLUKU:
   Članak 1.
   Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u ribarstvu između Europske unije i Gabonske Republike (dalje u tekstu, „Protokol”) odobrava se u ime Unije (4).
   Članak 2.
   Predsjednik Vijeća, u ime Unije, šalje obavijest iz članka 15. Protokola.
   Članak 3.
   Podložno odredbama i uvjetima navedenima u Prilogu, Komisija je ovlaštena odobriti, u ime Unije, izmjene Protokola utvrđene u okviru Zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 14. travnja 2014.

            Za Vijeće

            Predsjednik

         A. TSAFTARIS

      (1)  Uredba Vijeća (EZ) br. 450/2007 od 16. travnja 2007. o sklapanju Sporazuma o partnerstvu u ribarstvu između Gabonske Republike i Europske zajednice (SL L 109, 26.4.2007., str. 1.).

      (2)  Odluka Vijeća 2013/462/EU od 22. srpnja 2013. o potpisivanju, u ime Europske unije, i o privremenoj primjeni Protokola kojim se utvrđuju mogućnosti ribolova i financijski doprinos predviđeni Sporazumom o partnerstvu u području ribarstva između Europske unije i Gabonske Republike (SL L 250, 20.9.2013., str. 1.).

      (3)  Informacija o datumu potpisivanja Protokola kojim se utvrđuju ribolovne mogućnosti i financijski doprinos prema Sporazumu o partnerstvu u ribarstvu između Europske unije i Gabonske Republike (SL L 229, 22.8.2013., str. 1.).

      (4)  Protokol je objavljen u SL L 250, 20.9.2013., str. 2., zajedno s odlukom o njegovu potpisivanju.

      PRILOG
      Opseg ovlaštenja i postupak za utvrđivanje stajališta Unije u okviru Zajedničkog odbora

                  1.

                  Komisija je ovlaštena pregovarati s Gabonskom Republikom i, prema potrebi te podložno poštovanju stavka 3. ovog Priloga, odobriti izmjene Protokola u odnosu na sljedeća pitanja:

                              (a)

                              preispitivanje ribolovnih mogućnosti u skladu s člancima 5. i 6. Protokola;

                              (b)

                              odluku o modalitetima sektorske potpore u skladu s člankom 3. Protokola;

                              (c)

                              tehničke specifikacije i modalitete koji su u nadležnosti Zajedničkog odbora u skladu s Prilogom Protokolu.

                  2.

                  U okviru Zajedničkog odbora uspostavljenog na temelju Sporazuma o partnerstvu u ribarstvu, Unija:

                              (a)

                              djeluje u skladu s ciljevima koje Unija želi postići u okviru zajedničke ribarstvene politike;

                              (b)

                              poštuje Zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje u ribarstvu.

                  3.

                  Kada se predviđa donošenje odluke o izmjenama Protokola iz stavka 1. na sastanku Zajedničkog odbora, poduzimaju se mjere potrebne kako bi se osiguralo da stajalište koje će se izraziti u ime Unije uzima u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima, pravovremeno prije relevantnog sastanka Zajedničkog odbora, na razmatranje i odobrenje šalju pripremni dokument koji sadrži pojedinosti o predviđenom stajalištu Unije.
                  U odnosu na pitanja iz stavka 1. točke (a), za odobravanje predviđenog stajališta Unije od strane Vijeća zahtijeva se kvalificirana većina glasova. U ostalim slučajevima stajalište Unije predviđeno u pripremnom dokumentu smatra se usuglašenim, osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od dvadeset dana od primitka pripremnog dokumenta, ovisno o tome što nastupi ranije. U slučaju takvog protivljenja, pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi stajalište Unije uzelo u obzir nove elemente, pitanje se upućuje Vijeću ili njegovim pripremnim tijelima.
                  Komisija je pozvana poduzeti sve pravovremene mjere potrebne u smislu daljnjeg postupanja u vezi s odlukom Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.


title: 76/755/EZUČ, EEZ, Euratom: Odluka Vijeća i predstavnika vlada država članica Europskih zajednica koje se sastaju unutar Vijeća od 20. rujna 1976. o praktičnim mjerama gospodarske suradnje unutar Zajedničkog odbora EZ-a i Kanade

text:
               11/Sv. 113

               HR

               Službeni list Europske unije

               11

         41976D0755

               L 260/36

               SLUŽBENI LIST EUROPSKE UNIJE

         ODLUKA
   VIJEĆA I PREDSTAVNIKA VLADA DRŽAVA ČLANICA EUROPSKIH ZAJEDNICA KOJE SE SASTAJU UNUTAR VIJEĆA
   od 20. rujna 1976.
   o praktičnim mjerama gospodarske suradnje unutar Zajedničkog odbora EZ-a i Kanade
   (76/755/EZUČ, EEZ, Euratom)
   VIJEĆE EUROPSKIH ZAJEDNICA I PREDSTAVNICI VLADA DRŽAVA ČLANICA KOJE SE SASTAJU UNUTAR VIJEĆA,
   OVIM ODLUČUJU:
   da Zajednica ne može poduzeti praktične mjere u području gospodarske suradnje unutar Zajedničkog odbora EZ-a i Kanade ako se prethodno nije sporazumjelo o zajedničkom stajalištu na temelju uobičajenih postupaka Zajednice; ova se odredba primjenjuje u svim okolnostima neovisno o opsegu u kojem već postoji zajednička politika za dotični sektor.

      Sastavljeno u Bruxellesu 20. rujna 1976.

            Predsjednik

         M. van der STOEL


title: Odluka (EU) 2015/656 Europske središnje banke od 4. veljače 2015. o uvjetima pod kojim je kreditnim institucijama dozvoljeno uključiti dobit tekuće godine ostvarenu tijekom poslovne godine ili dobit tekuće godine ostvarenu na kraju poslovne godine u redovni osnovni kapital u skladu s člankom 26. stavkom 2. Uredbe (EU) br. 575/2013 (ESB/2015/4)

text:
               25.4.2015

               HR

               Službeni list Europske unije

               L 107/76

         ODLUKA (EU) 2015/656 EUROPSKE SREDIŠNJE BANKE
   od 4. veljače 2015.
   o uvjetima pod kojim je kreditnim institucijama dozvoljeno uključiti dobit tekuće godine ostvarenu tijekom poslovne godine ili dobit tekuće godine ostvarenu na kraju poslovne godine u redovni osnovni kapital u skladu s člankom 26. stavkom 2. Uredbe (EU) br. 575/2013 (ESB/2015/4)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 4. stavak 1. točku (d) i drugi podstavak članka 4. stavka 3.,
   budući da:

               (1)

               Članak 26. stavak 2. Uredbe (EU) br. 575/2013 Europskog parlamenta i Vijeća (2) uveo je novi postupak koji zahtijeva odobrenje nadležnog tijela za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital prije nego što institucija donese formalnu odluku kojom se potvrđuje konačna godišnja dobit ili gubitak institucije. Takvo odobrenje se daje ako su ispunjena dva sljedeća uvjeta: dobit su provjerile osobe neovisne o instituciji koje su odgovorne za reviziju financijskih izvještaja te institucije; a institucija je dokazala da je iznos te dobiti umanjen za sve predvidive troškove ili dividende.

               (2)

               Članak 2. i članak 3. Delegirane uredbe Komisije (EU) br. 241/2014 (3) određuju značenje izraza „predvidivo” za potrebe članka 26. stavka 2. točke (b) Uredbe (EU) br. 575/2013.

               (3)

               Provedbenom uredbom Komisije (EU) br. 680/2014 (4) propisuju se jedinstveni zahtjevi u pogledu nadzornog izvješćivanja.

               (4)

               U skladu s člankom 4. stavkom 1. točkom (d) Uredbe (EU) br. 1024/2013, Europska središnja banka (ESB) je nadležno tijelo odgovorno za davanje odobrenja kreditnim institucijama koje su pod njezinim izravnim nadzorom za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital, ako su ispunjeni navedeni uvjeti.

               (5)

               Uzimajući u obzir činjenicu da je Delegirana uredba (EU) br. 241/2014 uskladila pristup odbitku predvidivih dividendi od dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine za potrebe davanja odobrenja iz članka 26. stavka 2. Uredbe (EU) br. 575/2013, odobrenje za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital trebalo bi dati kada su ispunjeni određeni uvjeti.

               (6)

               U slučajevima kada uvjeti za primjenu ove Odluke nisu ispunjeni, ESB pojedinačno ocjenjuje zahtjeve za davanje odobrenja za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital,

         DONIJELO JE OVU ODLUKU:
   Članak 1.
   Predmet i područje primjene
   1.   Ovom se Odlukom utvrđuju uvjeti pod kojima je ESB odlučio dati odobrenja kreditnim institucijama za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital sukladno članku 26. stavku 2. točkama (a) i (b) Uredbe (EU) br. 575/2013.
   2.   Ovom se Odlukom ne dovodi u pitanje pravo kreditnih institucija da zatraže odobrenje od ESB-a za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital u slučajevima koji nisu obuhvaćeni ovom Odlukom.
   3.   Ova Odluka primjenjuje se na kreditne institucije nad kojima ESB provodi izravan nadzor u skladu s Uredbom (EU) br. 468/2014 Europske središnje banke (ESB/2014/17) (5).
   Članak 2.
   Definicije
   Za potrebe ove Odluke primjenjuju se sljedeće definicije:

               1.

               „kreditna institucija” znači kreditna institucija definirana u točki 1. članka 4. stavka 1. Uredbe (EU) br. 575/2013, a koju nadzire ESB;

               2.

               „konsolidirana osnova” ima isto značenje kako je utvrđeno u točki 48. članka 4. stavka 1. Uredbe (EU) br. 575/2013;

               3.

               „potkonsolidirana osnova” ima isto značenje kako je utvrđeno u točki 49. članka 4. stavka 1. Uredbe (EU) br. 575/2013;

               4.

               „konsolidirani subjekt” znači kreditna institucija koja ispunjava zahtjeve utvrđene u Uredbi (EU) br. 575/2013 na konsolidiranoj osnovi ili potkonsolidiranoj osnovi, prema potrebi, a u skladu s člancima 11. i 18. Uredbe (EU) br. 575/2013;

               5.

               „dobit tekuće godine ostvarena tijekom poslovne godine” znači dobit kako je utvrđena u važećem računovodstvenom okviru, izračunana za referentno razdoblje kraće od cijele financijske godine, a prije nego što je kreditna institucija donijela formalnu odluku kojom se potvrđuju takva dobit ili gubitak institucije;

               6.

               „dobit tekuće godine ostvarena na kraju poslovne godine” znači dobit kako je utvrđena u važećem računovodstvenom okviru, izračunana za referentno razdoblje jednako cijeloj financijskoj godini, a prije nego što je kreditna institucija donijela formalnu odluku kojom se potvrđuju takva dobit ili gubitak institucije.

               7.

               „stopa isplate na konsolidiranoj razini” znači omjer između: (a) dividendi, osim onih isplaćenih u obliku koji ne umanjuje redovni osnovni kapital (na primjer bonusne dividende), raspodijeljenih vlasnicima konsolidiranog subjekta; i (b) dobiti nakon oporezivanja koji pripada vlasnicima konsolidiranog subjekta. Ako je za pojedinu godinu omjer između (a) i (b) negativan ili iznad 100 %, smatra se da je stopa isplate 100 %. Ako je za pojedinu godinu (b) nula, smatra se da je stopa isplate 0 % ako je (a) nula, i 100 % ako je (a) iznad nule.

               8.

               „stopa isplate na pojedinačnoj razini” znači omjer između: (a) dividendi, osim onih isplaćenih u obliku koji ne umanjuje redovni osnovni kapital (na primjer bonusne dividende), raspodijeljenih vlasnicima subjekta; i (b) dobiti nakon oporezivanja. Ako je za pojedinu godinu omjer između (a) i (b) negativan ili iznad 100 %, smatra se da je stopa isplate 100 %. Ako je za pojedinu godinu (b) nula, smatra se da je stopa isplate 0 % ako je (a) nula, i 100 % ako je (a) iznad nule.

         Članak 3.
   Odobrenje za uključivanje dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine u redovni osnovni kapital
   1.   Za potrebe članka 26. stavka 2. Uredbe (EU) br. 575/2013, kreditnim institucijama je dozvoljeno uključiti dobit tekuće godine ostvarenu tijekom poslovne godine ili dobit tekuće godine ostvarenu na kraju poslovne godine u redovni osnovni kapital prije donošenja formalne odluke kojom se potvrđuju konačna godišnja dobit ili gubitak institucije, pod uvjetom da institucija ispunjava uvjete iz članaka 4. i 5. ove Odluke.
   2.   Uvjeti iz članaka 4. i 5. moraju biti ispunjeni prije dostave važećeg izvješća o regulatornom kapitalu i kapitalnim zahtjevima u skladu s referentnim datumima dostave navedenim u članku 3. Delegirane uredbe (EU) br. 680/2014.
   3.   Kreditne institucije koje namjeravaju uključiti dobit tekuće godine ostvarenu tijekom poslovne godine ili dobit tekuće godine ostvarenu na kraju poslovne godine u redovni osnovni kapital šalju dopis naslovljen na ESB koji sadrži dokumentaciju koja se zahtijeva u člancima 4. i 5. ove Odluke. ESB obavještava kreditne institucije sadrži li takva dokumentacija podatke koji se zahtijevaju u ovoj Odluci u roku od tri radna dana od primitka odgovarajuće dokumentacije.
   Članak 4.
   Provjera dobiti
   1.   ESB smatra da je zahtjev za provjeru iz članka 26. stavka 2. točke (a) Uredbe (EU) br. 575/2013 ispunjen ako kreditna institucija koja šalje obavijest dostavi ESB-u dokument potpisan od strane njezina vanjskog revizora koji ispunjava zahtjeve utvrđene u stavcima 3. i 4.
   2.   Kreditne institucije koje obavještavaju o svojoj namjeri uključivanja dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine kao redovnog osnovnog kapitala, na različitim razinama konsolidacije ili na pojedinačnoj osnovi, mogu dostaviti dokument iz stavka 1. na najvišoj razini konsolidacije.
   3.   Za dobit tekuće godine ostvarenu na kraju poslovne godine, provjera se sastoji bilo od revizorskog izvješća ili od mandatnog pisma u kojem se navodi da revizija nije dovršena i da revizori nisu upoznati ni sa čime što bi ih navelo na zaključak da će završno izvješće uključivati mišljenje s rezervom.
   4.   Za dobit tekuće godine ostvarenu tijekom poslovne godine, provjera se sastoji bilo od revizorskog izvješća ili od izvješća o preispitivanju (kako je utvrđeno Međunarodnim standardom za angažmane uvida 2410 kojeg je izdao Međunarodni odbor za standarde revidiranja i izražavanja uvjerenja ili usporedivim standardom primjenjivom na nacionalnoj razini) ili od mandatnog pisma u skladu sa stavkom 3. pod uvjetom da se provjera koju je provela kreditna institucija sastoji od revizorskog izvješća.
   Članak 5.
   Odbitak svakog predvidivog troška ili dividende od dobiti
   1.   Kako bi dokazala da su svi predvidivi troškovi ili dividende odbijeni od iznosa dobiti, kreditna institucija:

               (a)

               dostavlja izjavu da je dobit knjižena u skladu s načelima utvrđenim u važećem računovodstvenom okviru te da opseg bonitetne konsolidacije nije značajno širi od opsega provjere navedenog u dokumentu vanjskog revizora iz članka 4.; i

               (b)

               dostavlja ESB-u dokument potpisan od strane stručne osobe u kojem su navedene glavne komponente dobiti tekuće godine ostvarene tijekom poslovne godine ili dobiti tekuće godine ostvarene na kraju poslovne godine, uključujući odbitke za sve predvidive troškove ili dividende.

         2.   U onim slučajevima kada se dobit tekuće godine ostvarena tijekom poslovne godine ili dobit tekuće godine ostvarena na kraju poslovne godine uključuje na konsolidiranoj ili potkonsolidiranoj osnovi, konsolidirajući subjekt mora ispunjavati zahtjeve iz stavka 1.
   3.   Dividende koje će se odbiti su iznos koji je formalno predložilo ili o kojem je formalno odlučilo upravljačko tijelo. Ako takav formalni prijedlog ili odluka još nisu doneseni, odbija se najviša dividenda između sljedećih:

               (a)

               maksimalna dividenda izračunana u skladu s unutarnjom politikom o dividendama;

               (b)

               dividenda izračunana na temelju prosječne stope isplate tijekom posljednje tri godine;

               (c)

               dividenda izračunana na temelju prošlogodišnje stope isplate.

         4.   Svaki odbitak dividendi utemeljen na pristupu koji nije naveden u stavku 3., nije obuhvaćen ovom Odlukom.
   5.   Za potrebe stavka 1. točke (b), stručna osoba znači osoba koja je valjano ovlaštena od strane upravljačkog tijela institucije za potpisivanje u njezino ime.
   6.   Za potrebe stavka 1., institucije upotrebljavaju obrazac dopisa iz priloga ovoj Odluci.
   Članak 6.
   Stupanje na snagu
   1.   Ova Odluka stupa na snagu 6. veljače 2015.
   2.   Ova Odluka primjenjuje se od referentnog izvještajnog datuma 31. prosinca 2014. u skladu s člankom 2. Delegirane uredbe (EU) br. 680/2014.

      Sastavljeno u Frankfurtu na Majni, 4. veljače 2015.

            Predsjednik ESB-a

         Mario DRAGHI

      (1)  SL L 287, 29.10.2013., str. 63.

      (2)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

      (3)  Delegirana uredba Komisije (EU) br. 241/2014 od 7. siječnja 2014. o dopuni Uredbe (EU) br. 575/2013 Europskog parlamenta i Vijeća u pogledu regulatornih tehničkih standarda za kapitalne zahtjeve za institucije (SL L 74, 14.3.2014., str. 8.).

      (4)  Provedbena uredba Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (SL L 191, 28.6.2014., str. 1.).

      (5)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).

      PRILOG
      [Ime i pojedinosti o instituciji]
      [Ime i pojedinosti o koordinatoru zajedničkog nadzornog tima]
      [Mjesto, datum]
      [Oznaka institucije]

         Uključivanje dobiti u redovni osnovni kapital

      Poštovani/Poštovana,
      Za potrebe nadzornog izvješćivanja iz [referentni datum za regulatorno izvješćivanje], sukladno članku 26. stavku 2. Uredbe (EU) br. 575/2013 Europskog parlamenta i Vijeća i Odluke (EU) 2015/656 Europske središnje banke (ESB/2015/4), ovime Vas obavještavam o namjeri [ime institucije/bankovna grupa/bankovna podgrupa] da u svoj [pojedinačni/konsolidirani] redovni osnovni kapital uključi neto dobit koja proizlazi iz njezinih [privremenih/godišnjih] financijskih izvještaja od [datum bilance].
      Neto dobit koja se uključuje u osnovni redovni kapital izračunana je kako slijedi:

                  (a)

                  neraspodijeljena dobit prije oporezivanja

                  [0 eura]

                  (b)

                  porezi

                  [0 eura]

                  (c)

                  ostali troškovi koje određuje nadzorno tijelo (1)

                  [0 eura]

                  (d)

                  drugi predvidivi troškovi koji nisu uključeni u račun dobiti i gubitka (2)

                  [0 eura]

                  (e)

                  ukupni troškovi (b+c+d)

                  [0 eura]

                  (f)

                  utvrđena ili predložena dividenda (3)

                  [0 eura/prazno]

                  (g)

                  maksimalna dividenda u skladu s unutarnjom politikom (4)

                  [0 eura]

                  (h)

                  dividenda u skladu s prosječnom stopom isplate (zadnje tri godine) (5)

                  [0 eura]

                  (i)

                  dividenda u skladu s prošlogodišnjom stopom isplate

                  [0 eura]

                  (j)

                  dividenda koja se odbija (najviše (g, h, i) ako je pod (f) prazno; inače (f))

                  [0 eura]

                  (k)

                  učinak regulatornih ograničenja (6)

                  [0 eura]

                  (l)

                  dobit koja se može uključiti u redovni osnovni kapital (a-e-j+k)

                  [0 eura]

            Za potrebe navedenog, ovime izjavljujem:

                  —

                  prema mojem najboljem saznanju, navedeni su iznosi točni;

                  —

                  dobit su provjerile osobe koje su neovisne o ovoj instituciji i koje su odgovorne za reviziju financijskih izvještaja ove institucije, kako se zahtijeva člankom 26. stavkom 2. Uredbe (EU) br. 575/2013 i Odlukom (EU) 2015/656 (ESB/2015/4). S tim u vezi, prilažem [revizorsko izvješće/izvješće o preispitivanju/mandatno pismo] od [ime revizora];

                  —

                  dobit je procijenjena u skladu s načelima utvrđenim u važećem računovodstvenom okviru;

                  —

                  svi predvidivi troškovi ili dividende odbijeni su od iznosa dobiti, kao što je gore prikazano;

                  —

                  iznos dividendi koji se odbija procijenjen je u skladu s Odlukom (EU) 2015/656 (ESB/2015/4). Posebno, dividende koje se mogu odbiti temelje se na formalnoj odluci/prijedlogu ili, ako takva formalna odluka/prijedlog nije raspoloživa, na najvišoj: i. maksimalnoj dividendi u skladu s politikom o dividendama; ii. dividendi utemeljenoj na prosječnoj stopi isplate tijekom posljednje tri godine; iii. dividendi utemeljenoj na prošlogodišnjoj stopi isplate. Ako je očekivana isplata dividende izračunana uporabom raspona isplate umjesto fiksne vrijednosti, upotrjebljena je gornja granica tog raspona;

                  —

                  upravljačko tijelo [ime institucije/bankovna grupa/bankovna podgrupa] obvezuje se podnijeti prijedlog za raspodjelu dividendi koji je u cijelosti usklađen s navedenim izračunom neto dobiti.

            S poštovanjem,
      [Ime i funkcija ovlaštenog potpisnika]

         (1)  Članak 3. stavak 1. točka (b) Delegirane uredbe (EU) br. 241/2014.

         (2)  Članak 3. stavak 2. Delegirane uredbe (EU) br. 241/2014.

         (3)  Članak 2. stavci 2. i 10. Delegirane uredbe (EU) br. 241/2014. Ovo treba iznositi 0 jedino ako postoji formalna odluka ili prijedlog da se dividende ne raspodjeljuju. Ako ne postoji formalni prijedlog ili odluka, polje se ostavlja prazno.

         (4)  Članak 2. stavci od 4. do 6. Delegirane uredbe (EU) br. 241/2014.

         (5)  Članak 2. stavak 7. Delegirane uredbe (EU) br. 241/2014.

         (6)  Članak 2. stavak 9. Delegirane uredbe (EU) br. 241/2014.


title: 2013/786/EU: Odluka Vijeća od 16. prosinca 2013. o potpisivanju, u ime Europske unije, i privremenoj primjeni Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka

text:
                  21.12.2013

                  HR

                  Službeni list Europske unije

                  L 349/4

         ODLUKA VIJEĆA
         od 16. prosinca 2013.
         o potpisivanju, u ime Europske unije, i privremenoj primjeni Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka
         (2013/786/EU)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 5. listopada 2006. odobrilo Sporazum o partnerstvu u sektoru ribarstva između Europske zajednice i Unije Komorâ („Sporazum o partnerstvu”) donošenjem Uredbe (EZ) br. 1563/2006 (1).

                     (2)

                     Protokol uz Sporazum o partnerstvu (2) koji je trenutačno na snazi prestaje važiti 30. prosinca 2013.

                     (3)

                     Vijeće je ovlastilo Komisiju da u pregovorima dogovori novi protokol kojim se plovilima Europske unije odobravaju ribolovne mogućnosti u komorskim vodama. Po okončanju pregovora, novi protokol parafiran je 5. srpnja 2013.

                     (4)

                     Kako bi se osigurao nastavak ribolovnih aktivnosti plovila Europske unije, novi bi se protokol trebalo privremeno primjenjivati od 1. siječnja 2014., do okončanja postupaka potrebnih za njegovo sklapanje.

                     (5)

                     Stoga bi trebalo potpisati novi protokol,

               DONIJELO JE OVU ODLUKU:

            Članak 1.
            Odobrava se potpisivanje, u ime Europske unije, Protokola između Europske unije i Unije Komorâ o utvrđivanju ribolovnih mogućnosti i financijskog doprinosa predviđenih Sporazumom o partnerstvu u sektoru ribarstva koji je na snazi između dviju stranaka, podložno sklapanju navedenog protokola.
            Tekst Protokola priložen je ovoj Odluci.

            Članak 2.
            Predsjednik Vijeća ovlašćuje se za određivanje osobe ovlaštene (osoba ovlaštenih) potpisati Protokol u ime Europske unije.

            Članak 3.
            Protokol se privremeno primjenjuje od 1. siječnja 2014., do okončanja postupaka potrebnih za njegovo sklapanje.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 16. prosinca 2013.

                  Za Vijeće

                  Predsjednik

               V. JUKNA

            (1)  Uredba Vijeća (EZ) br. 1563/2006 od 5. listopada 2006. o sklapanju Sporazuma o partnerstvu u sektoru ribarstva između Europske zajednice i Unije Komorâ (SL L 290, 20.10.2006., str. 6.).

            (2)  Protokol o utvrđivanju ribolovnih mogućnosti i financijskom doprinosu koji je predviđen Sporazumom o partnerstvu u sektoru ribarstva između Europske zajednice i Unije Komorâ (SL L 335, 18.12.2010., str. 3.).


title: 2014/345/EU: Odluka Komisije оd 6. lipnja 2014. o izmjeni Odluke 2012/481/EU o utvrđivanju ekoloških mjerila za dodjelu znaka zaštite okoliša EU-a za tiskani papir (priopćeno pod brojem dokumenta C (2014) 3590)  Tekst značajan za EGP

text:
               11.6.2014

               HR

               Službeni list Europske unije

               L 170/64

         ODLUKA KOMISIJE
   оd 6. lipnja 2014.
   o izmjeni Odluke 2012/481/EU o utvrđivanju ekoloških mjerila za dodjelu znaka zaštite okoliša EU-a za tiskani papir

         (priopćeno pod brojem dokumenta C (2014) 3590)

   (Tekst značajan za EGP)

      (2014/345/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
   nakon savjetovanja s Odborom Europske unije za znak za okoliš,
   budući da:

               (1)

               Odlukom Komisije 2012/481/EU (2) iz područja primjene isključene su kartonske podloge od više od 400 g/m2 budući da se tom Odlukom zahtijeva da se proizvodi od tiskanog papira tiskaju samo na papiru sa znakom za okoliš EU-a kako je utvrđeno Odlukom Komisije 2011/333/EU (3) ili Odlukom Komisije 2012/448/EU (4). Međutim, određene kategorije proizvoda poput blokova, podsjetnika, bilježnica, bilježnica uvezanih spiralno i kalendara s koricama koje su obuhvaćene područjem primjene Odluke 2012/481/EU podrazumijevaju uporabu kartonskih podloga koje premašuju 400 g/m2. Stoga provedba mjerilâ za određene proizvode nije bila moguća.

               (2)

               U područje primjene Odluke Komisije 2014/256/EU (5) uključen je papir za pisanje s masenim udjelom papira, kartona ili podloga na bazi papira od najmanje 70 % i njime se utvrđuju zahtjevi za kartonske podloge čija je osnovna masa veća od 400 g/m2.

               (3)

               Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010.

               (4)

               Odluku 2012/481/EU treba stoga na odgovarajući način izmijeniti,

         DONIJELA JE OVU ODLUKU:
   Članak 1.
   Odluka 2012/481/EU mijenja se kako slijedi:

               (1)

               u članku 1. stavak 1. zamjenjuje se sljedećim:
               „1.   Skupinu proizvoda ‚tiskani papir’ čini bilo kakav proizvod od tiskanog papira koji sadržava najmanje 90 % masenog udjela papira, kartona ili podloga na bazi papira, osim knjiga, kataloga, pisaćih blokova, knjižica ili obrazaca koji sadržavaju najmanje 80 % masenog udjela papira, kartona ili podloga na bazi papira. Umeci, korice i svi dijelovi konačnog proizvoda od tiskanog papira smatraju se dijelom proizvoda od tiskanog papira.”;

               (2)

               u članku 1. stavku 3. točka (c) zamjenjuje se sljedećim:

                           „(c)

                           mape, omotnice, registratore s prstenastim mehanizmom i papir za pisanje.”;

               (3)

               u članku 2. točka 1. zamjenjuje se sljedećim:

                           „1.

                           ‚knjige’ znači koncem i/ili ljepilom uvezani proizvodi od tiskanog papira s tvrdim ili mekim koricama, kao što su školske knjige, beletristika i publicistika, izvješća, priručnici i knjige s mekim koricama.‚Knjige’ ne uključuju dnevnike, brošure, magazine, kataloge koji se redovito objavljuju te godišnja izvješća.”;

               (4)

               u članku 2. točka 9. zamjenjuje se sljedećim:

                           „9.

                           ‚proizvod od tiskanog papira’ znači proizvod koji nastane preradom tiskanih materijala. Prerada se sastoji od tiskanja na papir. Osim tiskanja, prerada može uključivati završnu obradu, na primjer preklapanje, utiskivanje i rezanje ili slaganje, korištenje ljepila, uvezivanje i uvezivanje koncem. Proizvodi od tiskanog papira uključuju novine, reklamne materijale i biltene, revije, kataloge, knjige, letke, brošure, plakate, posjetnice i naljepnice.”;

               (5)

               Mijenja se mjerilo 3. u Prilogu Odluci 2012/481/EU:

                  „Mjerilo 3. – Mogućnost recikliranja

               Proizvod od tiskanog papira mora se moći reciklirati. S tiskanog papira može se ukloniti tinta, a komponente proizvoda od tiskanog papira koje nisu od papira lako se uklanjaju kako bi se osiguralo da te komponente ne ometaju proces recikliranja.

                           (a)

                           Vodootporna sredstva mogu se koristiti samo ako se može dokazati da je konačni proizvod moguće reciklirati.

                           (b)

                           Ljepila se mogu koristiti samo ako se dokaže da ih je moguće odstraniti.

                           (c)

                           Lakovi za premazivanje i sredstva za kaširanje, uključujući polieten i/ili polieten/polipropilen, mogu se koristiti samo za korice knjiga, revija i kataloga.

                           (d)

                           Mora se dokazati mogućnost uklanjanja tinte.

                  Procjena i provjera: podnositelj zahtjeva dostavlja rezultate ispitivanja mogućnosti recikliranja za vodootporna sredstva i mogućnosti odstranjivanja ljepila. Referentne metode ispitivanja su metoda PTS – PTS-RH 021/97 (za vodootporna sredstva), metoda INGEDE 12 (za mogućnost odstranjivanja netopivih ljepila) ili jednakovrijedne metode ispitivanja. Mogućnost uklanjanja tinte dokazuje se korištenjem ‚Tablice za vrednovanje mogućnosti uklanjanja tinte’ (6) Europskog vijeća za oporabljeni papir ili jednakovrijednim ispitnim metodama. Ispitivanje se obavlja na tri vrste papira: nepremazanom, premazanom i lijepljenom papiru. Ako se vrsta tiskarske tinte prodaje samo za jednu ili dvije specifične vrste papira, dovoljno je ispitati vrstu (vrste) dotičnog papira. Podnositelj zahtjeva dostavlja izjavu da su proizvodi od tiskanog premazanog i kaširanog papira u skladu s točkom 3.(c). Ako se dio proizvoda od tiskanog papira lako uklanja (na primjer plastični omot), ispitivanje mogućnosti recikliranja obavlja se bez te komponente. Lakoća uklanjanja komponenata koje nisu od papira dokazuje se izjavom društva za prikupljanje papira, društva za recikliranje ili jednakovrijedne organizacije. Mogu se koristiti i ispitne metode za koje nadležna i neovisna treća strana pokaže da daje jednakovrijedne rezultate.

                  (6)  Procjena mogućnosti recikliranja tiskarskih proizvoda – Rezultat mogućnosti uklanjanja tinte – Priručnik za korisnike, www.paperrecovery.org, ‚Publikacije’.”"

         Članak 2.
   Ova je Odluka upućena državama članicama.

      Sastavljeno u Bruxellesu 6. lipnja 2014.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  Odluka Komisije 2012/481/EU od 16. kolovoza 2012. o utvrđivanju ekoloških mjerila za dodjelu znaka zaštite okoliša EU-a za tiskani papir (SL L 223, 21.8.2012., str. 55.).

      (3)  Odluka Komisije 2011/333/EU od 7. lipnja 2011. o utvrđivanju ekoloških mjerila za dodjelu znaka zaštite okoliša EU-a za kopirni i grafički papir (SL L 149, 8.6.2011., str. 12.).

      (4)  Odluka Komisije 2012/448/EU od 12. srpnja 2012. o utvrđivanju ekoloških mjerila za dodjelu znaka zaštite okoliša EU-a za novinski papir (SL L 202, 28.7.2012., str. 26.).

      (5)  Odluka Komisije 2014/256/EU od 2. svibnja 2014. o utvrđivanju ekoloških mjerila za dodjelu znaka za okoliš EU-a za proizvode od prerađenog papira (SL L 135, 8.5.2014., str. 24.).


title: 2001/505/EZ: Odluka Vijeća od 26. lipnja 2001. o pristupanju Europske zajednice Uredbi br. 105. Gospodarske komisije Ujedinjenih naroda za Europu o homologaciji vozila namijenjenih za prijevoz opasnih tvari s obzirom na njihova specifična konstrukcijska obilježja

text:
               07/Sv. 22

               HR

               Službeni list Europske unije

               18

         32001D0505

               L 183/33

               SLUŽBENI LIST EUROPSKE UNIJE

         ODLUKA VIJEĆA
   od 26. lipnja 2001.
   o pristupanju Europske zajednice Uredbi br. 105. Gospodarske komisije Ujedinjenih naroda za Europu o homologaciji vozila namijenjenih za prijevoz opasnih tvari s obzirom na njihova specifična konstrukcijska obilježja
   (2001/505/EZ)
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (1) a posebno njezin članak 3. stavak 3. i drugu alineju članka 4. stavka 2.,
   uzimajući u obzir prijedlog Komisije (2),
   uzimajući u obzir suglasnost Europskog parlamenta (3),
   budući da:

               (1)

               Standardni uvjeti Uredbe 105. Gospodarske komisije Ujedinjenih naroda za Europu o homologaciji vozila namijenjenih za prijevoz opasnih tvari s obzirom na njihova specifična konstrukcijska obilježja namijenjeni su otklanjanju tehničkih prepreka trgovini motornim vozilima među ugovornim strankama u vezi s posebnim konstrukcijskim obilježjima vozila namijenjenih za prijevoz opasnih tvari te osiguravanju visoke razine sigurnosti i zaštite okoliša.

               (2)

               Ugovorne stranke obaviještene su o Uredbi br. 105. i ona je za sve ugovorne stranke, koje do u njoj naznačenog datuma ili naznačenih datuma nisu dostavile obavijest o neslaganju, stupila na snagu kao Uredba priložena revidiranom Sporazumu iz 1958.

               (3)

               Uredbu br. 105. treba uključiti u sustav Zajednice za homologaciju motornih vozila i tako dodati važećem zakonodavstvu Zajednice,

         ODLUČILO JE:
   Jedini članak
   Europska zajednica pristupa Uredbi br. 105. Gospodarske komisije Ujedinjenih naroda za Europu o homologaciji vozila namijenjenih za prijevoz opasnih tvari s obzirom na njihova specifična konstrukcijska obilježja.
   Tekst Uredbe priložen je ovoj Odluci (4).

      Sastavljeno u Luksemburgu 26. lipnja 2001.

            Za Vijeće

            Predsjednik

         T. ÖSTROS

      (1)  SL L 346, 17.12.1997., str. 78.

      (2)  SL C 274 E, 26.9.2000., str. 76.

      (3)  Suglasnost dana 15. svibnja 2001. (još nije objavljena u Službenom listu).

      (4)  Ova se Uredba objavljuje u budućem Službenom listu.


title: 2011/167/EU: Odluka Vijeća od 10. ožujka 2011. o odobravanju pojačane suradnje u području stvaranja zaštite jedinstvenim patentom

text:
               17/Sv. 002

               HR

               Službeni list Europske unije

               210

         32011D0167

               L 076/53

               SLUŽBENI LIST EUROPSKE UNIJE

               10.03.2011.

      ODLUKA VIJEĆA

   od 10. ožujka 2011.
   o odobravanju pojačane suradnje u području stvaranja zaštite jedinstvenim patentom
   (2011/167/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 329. stavak 1.,
   uzimajući u obzir zahtjeve koje su podnijele Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Francuska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s člankom 3. stavkom 3. Ugovora o Europskoj uniji (UEU) Unija uspostavlja unutarnje tržište, radi na održivom razvoju Europe temeljenom na uravnoteženom gospodarskom rastu i promiče znanstveni i tehnološki napredak. Stvaranje pravnih uvjeta koji omogućavaju poduzećima da prilagode svoje djelatnosti u proizvodnji i distribuciji proizvoda preko nacionalnih granica te pružaju trgovačkim društvima veći izbor i više mogućnosti doprinosi postizanju tog cilja. Jedinstveni patent koji omogućuje jedinstvene učinke u čitavoj Zajednici trebao bi predstavljati jedan od pravnih instrumenata koji poduzeća imaju na raspolaganju.

               (2)

               U skladu s člankom 118. Ugovora o funkcioniranju Europske unije (UFEU) i u kontekstu uspostave i funkcioniranja unutarnjeg tržišta, mjere bi trebale uključivati stvaranje zaštite jedinstvenim patentom u čitavoj Zajednici i uspostavu centraliziranih aranžmana na razini Unije u području ovlaštenja, koordinacije i nadzora.

               (3)

               5. srpnja 2000. Komisija je usvojila prijedlog za Uredbu Vijeća o patentu Zajednice za stvaranje jedinstvenog patenta kojim se osigurava ujednačena zaštita u čitavoj Zajednici. 30. lipnja 2010. Komisija je usvojila prijedlog za Uredbu Vijeća o aranžmanima za prevođenje za patent Europske unije (dalje u tekstu „predložena Uredba o aranžmanima za prevođenje”) kojom se predviđaju aranžmani za prevođenja primjenjivi na patent Europske unije.

               (4)

               Na sastanku Vijeća 10. studenoga 2010. zabilježeno je da nije postignuta jednoglasnost za nastavak s prijedlogom Uredbe o aranžmanima za prevođenje. 10. prosinca 2010. potvrđeno je da su postojale nepremostive poteškoće zbog kojih je jednoglasnost bila nemoguća u to vrijeme i u predvidivoj budućnosti. Budući da je dogovor o predloženoj Uredbi o aranžmanima za prevođenje potreban za konačan dogovor o zaštiti jedinstvenim patentom u Uniji, utvrđeno je da se cilj o uspostavljanju zaštite jedinstvenim patentom u Uniji ne može postići u razumnom roku primjenjujući odgovarajuće odredbe Ugovorâ.

               (5)

               U takvim okolnostima 12 država članica, i to Danska, Njemačka, Estonija, Francuska, Litva, Luksemburg, Nizozemska, Poljska, Slovenija, Finska, Švedska i Ujedinjena Kraljevina, naslovile su zahtjeve na Komisiju putem pisama s datumima 7., 8. i 13. prosinca 2010. navodeći da žele uspostaviti pojačanu međusobnu suradnju u području uspostavljanja zaštite jedinstvenim patentom na temelju postojećih prijedloga koje su poduprle te države članice tijekom pregovora i da bi Komisija s tim ciljem trebala podnijeti prijedlog Vijeću. Zahtjevi su potvrđeni na sastanku Vijeća 10. prosinca 2010. U međuvremenu još je 13 država članica, i to Belgija, Bugarska, Češka, Irska, Grčka, Cipar, Latvija, Mađarska, Malta, Austrija, Portugal, Rumunjska i Slovačka, pisalo Komisiji navodeći da i one također žele sudjelovati u planiranoj pojačanoj suradnji. Ukupno 25 država članica zatražilo je pojačanu suradnju.

               (6)

               Pojačana suradnja trebala bi osigurati potreban pravni okvir za stvaranje zaštite jedinstvenim patentom u državama članicama koje sudjeluju te osigurati mogućnost da poduzeća u čitavoj Uniji poboljšaju svoju konkurentnost putem mogućeg zahtjeva za zaštitu jedinstvenim patentom u državama članicama sudionicama, kao i da doprinesu znanstvenom i tehnološkom napretku.

               (7)

               Pojačana suradnja trebala bi imati za cilj stvaranje jedinstvenog patenta, osiguravajući zaštitu širom državnih područja država članica sudionica, koji bi bio priznat u pogledu svih tih država članica od strane Europskog patentnog ureda (EPU). Kao nužan dio jedinstvenog patenta, primjenjivi aranžmani za prevođenje trebali bi biti jednostavni i isplativi te odgovarati onima predviđenima u prijedlogu za Uredbu Vijeća o aranžmanima za prevođenje za patent Europske unije koji je predstavila Komisija 30. lipnja 2010., zajedno s elementima nagodbe koje je predložilo Predsjedništvo u studenome 2010., a koji su imali široku podršku u Vijeću. Aranžmani za prevođenje zadržali bi mogućnost podnošenja prijava patenta na svakom jeziku Unije pri EPU-u te bi osigurali nadoknadu troškova vezanih za prijevod prijava podnesenih na jezicima koji nisu službeni jezik EPU-a. Patent s jedinstvenim učinkom trebao bi biti priznat samo na jednom od službenih jezika EPU-a, kako je predviđeno Konvencijom o priznavanju europskih patenata (Europska patentna konvencija). Ne bi bili potrebni nikakvi daljnji prijevodi, ne dovodeći u pitanje prijelazna uređenja koja bi bila proporcionalna i zahtijevala dodatne prijevode na privremenoj osnovi, bez pravnog učinka i isključivo za potrebe informacije. U svakom slučaju, prijelazna uređenja prestala bi kad bi automatizirani prijevodi visoke kvalitete postali dostupni, podložno objektivnoj ocjeni njihove kvalitete. U slučaju spora, obveze obveznog prijevoda trebale bi se primjenjivati na nositelja patenta.

               (8)

               Uvjeti utvrđeni u članku 20. UEU-a i u člancima 326. i 329. UFEU-a ispunjeni su.

               (9)

               Područje unutar kojeg bi se odvijala pojačana suradnja, uspostavljanje mjera za stvaranje jedinstvenog patenta kojim bi se osigurala zaštita u čitavoj Uniji i uspostava centraliziranih aranžmana na razini Unije u području ovlaštenja, koordinacije i nadzora, određeno je člankom 118. UFEU-a, kao jedno od područja obuhvaćenih Ugovorimâ.

               (10)

               Na sastanku Vijeća 10. studenoga 2010. zabilježeno je, a 10. prosinca 2010. i potvrđeno da Unija kao cjelina ne može postići cilj uspostavljanja zaštite jedinstvenim patentom u Uniji u razumnom roku, a time se ispunjava zahtjev iz članka 20. stavka 2. Ugovora o Europskoj uniji da se pojačana suradnja prihvaća samo kao posljednje sredstvo.

               (11)

               Pojačana suradnja u području stvaranja zaštite jedinstvenim patentom ima za cilj poticanje znanstvenog i tehnološkog razvoja i funkcioniranja unutarnjeg tržišta. Stvaranje zaštite jedinstvenim patentom za skupinu država članica poboljšalo bi razinu zaštite patentom osiguravajući mogućnost dobivanja zaštite jedinstvenim patentom širom državnih područja država članica sudionica i otklanjanja troškova i složenosti za ta državna područja. Dakle, ono unapređuje ciljeve Unije, štiti njezine interese i jača njezin integracijski proces u skladu s člankom 20. stavkom 1. UEU-a.

               (12)

               Stvaranje zaštite jedinstvenim patentom nije uključeno u popis područja isključive nadležnosti Unije određenog u članku 3. stavku 1. UFEU-a. Pravna osnova za stvaranje europskih prava intelektualnog vlasništva članak je 118. UFEU-a koji potpada pod poglavlje 3. (Usklađivanje zakonodavstava) glave VII. (Zajednička pravila o tržišnom natjecanju, oporezivanje i usklađivanju zakonodavstava) i posebno upućuje na uspostavu i funkcioniranje unutarnjeg tržišta koje je jedno od podijeljenih nadležnosti Unije u skladu s člankom 4. UFEU-a. Stvaranje zaštite jedinstvenim patentom, uključujući primjenjive aranžmane za prevođenje, prema tome potpada pod okvir neisključive nadležnosti Unije.

               (13)

               Pojačana suradnja u području stvaranja zaštite jedinstvenim patentom u skladu je s Ugovorima i pravom Unije i ne umanjuje vrijednost unutarnjeg tržišta ni gospodarske, socijalne ni teritorijalne kohezije. Ona ne predstavlja prepreku ni diskriminaciju za trgovinu između država članica, niti narušava njihovu međusobnu konkurenciju.

               (14)

               Pojačana suradnja u području stvaranja zaštite jedinstvenim patentom poštuje nadležnosti, prava i obveze država članica koje nisu sudionice. Mogućnost dobivanja zaštite jedinstvenim patentom na državnim područjima država članica sudionica ne utječe na raspoloživost ni na uvjete zaštite patentom na državnim područjima država članica koje nisu sudionice. Osim toga, poduzeća iz država članica nesudionica trebala bi imati mogućnost dobiti zaštitu jedinstvenim patentom na državnim područjima država članica sudionica pod istim uvjetima kao i poduzeća iz država članica sudionica. Postojeća pravila država članica nesudionica, kojima se utvrđuju uvjeti za dobivanje patenta na njihovim državnim područjima, ostaju neugrožena.

               (15)

               Osobito, pojačana suradnja u području stvaranja zaštite jedinstvenim patentom bila bi u skladu s pravom Unije o patentima budući da bi pojačana suradnja poštovala već postojeću pravnu stečevinu.

               (16)

               Pod uvjetom da su ispunjeni uvjeti sudjelovanja utvrđeni u ovoj Odluci, pojačana suradnja u području stvaranja zaštite jedinstvenim patentom otvorena je u svako doba svim državama članicama koje se žele uskladiti s aktima već donesenima unutar ovog okvira, u skladu s člankom 328. UFEU-a,

         DONIJELO JE OVU ODLUKU:
   Članak 1.
   Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Francuska Republika, Republika Cipar, Republika Latvija, Republika Litva, Veliko Vojvodstvo Luksemburg, Republika Mađarska, Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske ovime se ovlašćuju uspostaviti međusobnu pojačanu suradnju u području stvaranja zaštite jedinstvenim patentom primjenom odgovarajućih odredaba Ugovorâ.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 10. ožujka 2011.

            Za Vijeće

            Predsjednik

            CSÉFALVAY Z.